title: Komisijas Īstenošanas regula (ES) Nr. 343/2011 ( 2011. gada 8. aprīlis ), ar ko atver Savienības tarifa kvotas Bosnijas un Hercegovinas izcelsmes vīniem un nosaka to pārvaldību

text:
               9.4.2011

               LV

               Eiropas Savienības Oficiālais Vēstnesis

               L 96/12

         KOMISIJAS ĪSTENOŠANAS REGULA (ES) Nr. 343/2011
   (2011. gada 8. aprīlis),
   ar ko atver Savienības tarifa kvotas Bosnijas un Hercegovinas izcelsmes vīniem un nosaka to pārvaldību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 2007. gada 22. oktobra Regulu (EK) Nr. 1234/2007, ar ko izveido lauksaimniecības tirgu kopīgu organizāciju un paredz īpašus noteikumus dažiem lauksaimniecības produktiem (Vienotā TKO regula) (1), un jo īpaši tās 144. panta 1. punktu saistībā ar tās 4. pantu,
   tā kā:

               (1)

               Stabilizācijas un asociācijas nolīgums starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses (turpmāk “Stabilizācijas un asociācijas nolīgums”), kuru parakstīja 2008. gada 16. jūnijā, šobrīd ir ratifikācijas procesā.

               (2)

               Pagaidu nolīgums par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Bosniju un Hercegovinu, no otras puses (turpmāk “Pagaidu nolīgums”), un pasākumi, kas pieņemti ar Padomes 2008. gada 16. jūnija Regulu (EK) Nr. 594/2008 par dažām procedūrām, lai piemērotu Stabilizācijas un asociācijas nolīgumu starp Eiropas Kopienām un to dalībvalstīm, no vienas puses, un Bosniju un Hercegovinu, no otras puses, kā arī lai piemērotu Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu, no vienas puses, un Bosniju un Hercegovinu, no otras puses (2), paredz, ka Stabilizācijas un asociācijas nolīguma noteikumus par tirdzniecību un ar tirdzniecību saistītiem jautājumiem īsteno paātrināti.

               (3)

               Pagaidu nolīgumā un Stabilizācijas un asociācijas nolīgumā ir noteikts, ka Bosnijas un Hercegovinas izcelsmes vīnus Savienības tarifa kvotu ietvaros drīkst importēt Savienībā, piemērojot ievedmuitas nulles likmi, ar nosacījumu, ka Bosnija un Hercegovina par šo daudzumu eksportēšanu nemaksā eksporta kompensācijas.

               (4)

               Komisijai ir jāpieņem īstenošanas pasākumi Savienības tarifa kvotu atvēršanai un pārvaldībai.

               (5)

               Ar Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (3), ir noteikti pārvaldības noteikumi attiecībā uz tarifa kvotām, kuras paredzēts izmantot, ievērojot muitas deklarāciju datējumu hronoloģisko secību.

               (6)

               Īpaša uzmanība jāpievērš tam, lai nodrošinātu visiem Savienības importētājiem vienlīdzīgu un pastāvīgu piekļuvi tarifa kvotām un lai kvotām noteiktās nulles likmes nepārtraukti piemērotu visam attiecīgo produktu importam visās dalībvalstīs, līdz kvotas ir izmantotas. Lai nodrošinātu šo kvotu efektīvu kopīgu pārvaldību, jāļauj dalībvalstīm no kvotu apjomiem izmantot vajadzīgos daudzumus atbilstīgi faktiskajam importam. Saziņai starp dalībvalstīm un Komisiju, cik vien iespējams, jānotiek elektroniskā veidā.

               (7)

               No 2008. gada 1. jūlija, kad stājās spēkā Pagaidu nolīgums, līdz pēdējai dienai, kad piemēro Padomes 2009. gada 30. novembra Regulu (EK) Nr. 1215/2009, ar ko ievieš ārkārtas tirdzniecības pasākumus tām valstīm un teritorijām, kas piedalās vai ir saistītas ar Eiropas Savienības asociācijas un stabilizācijas procesu (4), vīns no Bosnijas un Hercegovinas tika eksportēts ar kvotas numuru 09.1515, kurš bija noteikts minētajā regulā. Tāpēc šī regula ir jāpiemēro no 2011. gada 1. janvāra.

               (8)

               Šajā regulā paredzētie pasākumi ir saskaņā ar Lauksaimniecības tirgu kopīgās organizācijas pārvaldības komitejas atzinumu,

         IR PIEŅĒMUSI ŠO REGULU.
   1. pants
   1.   Savienībā ievestiem Bosnijas un Hercegovinas izcelsmes vīniem, kā norādīts pielikumā, tiek atvērtas tarifu kvotas ar ievedmuitas nulles likmi.
   2.   Ievedmuitas nulles likmi piemēro, ja ir ievēroti šādi nosacījumi:

               a)

               ievestajiem vīniem ir pievienots izcelsmes apliecinājums atbilstīgi Pagaidu nolīguma 2. protokolam un Stabilizācijas un asociācijas nolīgumam;

               b)

               par ievestajiem vīniem netiek maksātas eksporta kompensācijas.

         2. pants
   Komisija saskaņā ar Regulas (EEK) Nr. 2454/93 308.a, 308.b un 308.c pantu pārvalda 1. pantā paredzēto tarifa kvotu.
   3. pants
   Dalībvalstis un Komisija cieši sadarbojas, lai nodrošinātu šīs regulas izpildi.
   4. pants
   Šī regula stājas spēkā septītajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2011. gada 1. janvāra.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2011. gada 8. aprīlī

            Komisijas vārdā –

            priekšsēdētājs

         José Manuel BARROSO

      (1)  OV L 299, 16.11.2007., 1. lpp.

      (2)  OV L 169, 30.6.2008., 1. lpp.

      (3)  OV L 253, 11.10.1993., 1. lpp.

      (4)  OV L 328, 15.12.2009., 1. lpp.

      PIELIKUMS

         Savienībā importēto Bosnijas un Hercegovinas izcelsmes vīnu tarifa kvotas

                  Kārtas Nr.

                  KN kods (1)

                     Taric apakšgrupa

                  Apraksts

                  Gada kvotas apjoms
                  (hl) (2)

                  Tarifa kvotas nodeva

                  09.1528

                  2204 10 93

                  Kvalitatīvs dzirkstošais vīns, izņemot šampanieti un Asti spumante; citi no svaigām vīnogām ražoti vīni tarā ar 2 litru vai mazāku tilpumu

                  No 2011. gada 1. janvāra līdz 2011. gada 31. decembrim un turpmākajos gados: 12 800

                  Atbrīvojums

                  2204 10 94

                  2204 10 96

                  2204 10 98

                  2204 21 06

                  2204 21 07

                  2204 21 08

                  2204 21 09

                  ex 2204 21 93

                  19, 29, 31, 41 un 51

                  ex 2204 21 94

                  19, 29, 31, 41 un 51

                  2204 21 95

                  ex 2204 21 96

                  11, 21, 31, 41 un 51

                  2204 21 97

                  ex 2204 21 98

                  11, 21, 31, 41 un 51

                  09.1529

                  2204 29 10

                  Citi svaigo vīnogu vīni traukos, kuru tilpums ir lielāks par 2 l

                  No 2011. gada 1. janvāra līdz 2011. gada 31. decembrim un turpmākajos gados: 3 200

                  Atbrīvojums

                  2204 29 93

                  ex 2204 29 94

                  11, 21, 31, 41 un 51

                  2204 29 95

                  ex 2204 29 96

                  11, 21, 31, 41 un 51

                  2204 29 97

                  ex 2204 29 98

                  11, 21, 31, 41 un 51

         (1)  Neatkarīgi no kombinētās nomenklatūras interpretācijas noteikumiem preču aprakstu formulējumus uzskata tikai par orientējošiem; preferenču sistēmu šā pielikuma kontekstā nosaka, pamatojoties uz KN kodiem. Ja ir norādīti ex KN kodi, preferenču sistēmu nosaka, piemērojot gan KN kodu, gan attiecīgo aprakstu.

         (2)  Pēc vienas no Pusēm lūguma var apspriesties, lai pielāgotu kvotas, pārceļot daudzumus no kvotas, kuru piemēro pozīcijai ex 2204 29 (kārtas numurs 09.1529), uz kvotu, kuru piemēro pozīcijām ex 2204 10 un ex 2204 21 (kārtas numurs 09.1528).


title: Komisijas Īstenošanas regula (ES) Nr. 1029/2014 ( 2014. gada 26. septembris ), ar kuru groza Regulu (ES) Nr. 73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā  Dokuments attiecas uz EEZ

text:
               30.9.2014

               LV

               Eiropas Savienības Oficiālais Vēstnesis

               L 284/9

         KOMISIJAS ĪSTENOŠANAS REGULA (ES) Nr. 1029/2014
   (2014. gada 26. septembris),
   ar kuru groza Regulu (ES) Nr. 73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2004. gada 10. marta Regulu (EK) Nr. 552/2004 par Eiropas gaisa satiksmes pārvaldības tīkla savietojamību (savietojamības regula) (1) un jo īpaši tās 3. panta 5. punktu,
   tā kā:

               (1)

               Komisijas Regulas (ES) Nr. 73/2010 (2) 3. panta 13. punktā, 7. panta 5. punktā un 10. panta 1. punktā ir atsauces uz Komisijas Regulu (EK) Nr. 2096/2005 (3), kas tika atcelta ar Komisijas Īstenošanas regulu (ES) Nr. 1035/2011 (4). Tādēļ Regulā (ES) Nr. 73/2010 esošās atsauces uz Regulu (EK) Nr. 2096/2005 būtu jāatjaunina, lai atsauktos uz Īstenošanas regulu (ES) Nr. 1035/2011.

               (2)

               Regulas (ES) Nr. 73/2010 III pielikumā ir atsauce uz standartiem, kurus noteikusi Starptautiskā Standartizācijas organizācija (ISO). Tomēr kopš Regulas (ES) Nr. 73/2010 pieņemšanas, ISO dažus no šiem standartiem ir pārskatījusi un pārnumurējusi. Tādēļ, lai nodrošinātu saskaņotību ar jaunākajām šo standartu redakcijām un numerāciju, Regulā (ES) Nr. 73/2010 būtu jāatjaunina atsauces uz attiecīgajiem ISO standartiem.

               (3)

               Regulas (ES) Nr. 73/2010 I, III un XI pielikumā ir atsauces uz dažādām definīcijām un noteikumiem, kas paredzēti 15. pielikumā Konvencijai par starptautisko civilo aviāciju (Čikāgas konvencija), konkrētāk, tās 12. izdevumā, kas izdots 2004. gada jūlijā un ietver 34. grozījumu. Kopš Regulas (ES) Nr. 73/2010 pieņemšanas Starptautiskā Civilās aviācijas organizācija (ICAO) ir grozījusi vairākas definīcijas un noteikumus, kā arī daļu Čikāgas konvencijas 15. pielikuma struktūras, jaunākie grozījumi izdarīti tās 14. izdevumā, kas izdots 2013. gada jūlijā un ietver 37. grozījumu. Tādēļ būtu jāatjaunina atsauces Regulā (ES) Nr. 73/2010 uz Čikāgas konvencijas 15. pielikumu, lai izpildītu dalībvalstu starptautiskās juridiskās saistības un nodrošinātu atbilstību ICAO starptautiskajam tiesiskajam regulējumam.

               (4)

               Tāpēc attiecīgi būtu jāgroza Regula (ES) Nr. 73/2010.

               (5)

               Šajā regulā paredzētie pasākumi ir saskaņā ar atzinumu, ko sniegusi Vienotās gaisa telpas komiteja, kas izveidota ar Eiropas Parlamenta un Padomes Regulas (EK) Nr. 549/2004 (5) 5. pantu,

         IR PIEŅĒMUSI ŠO REGULU.
   1. pants
   Regulu (ES) Nr. 73/2010 groza šādi:

               1)

               regulas 3. pantu groza šādi:

                           a)

                           panta 7. punktu aizstāj ar šādu:

                                       “7)

                                       “aeronavigācijas informācijas integrētais bloks” (turpmāk IAIP) ir papīra vai elektroniskas formas informācijas bloks, kurā ietilpst šādas pozīcijas:

                                                   a)

                                                   aeronavigācijas informatīvās publikācijas (turpmāk AIP), tostarp grozījumi;

                                                   b)

                                                      AIP papildinājumi;

                                                   c)

                                                      NOTAM, kas definēts 17) punktā, un pirmslidojuma informācijas biļetens;

                                                   d)

                                                   aeronavigācijas informācijas cirkulāri; un

                                                   e)

                                                   derīgu NOTAM paziņojumu kontrolsaraksti un saraksti;”

                                 ;

                           b)

                           panta 8. punktu aizstāj ar šādu:

                                       “8)

                                       “dati par šķēršļiem” ir dati, kas attiecas uz visiem stacionāriem (vienalga, pagaidu vai pastāvīgiem) un mobiliem objektiem vai to daļām, kas atrodas teritorijā, kurā iecerētas gaisa kuģa virsmiskās kustības, vai kas atrodas virs konkrētas virsmas, kuras nolūks ir aizsargāt gaisa kuģi lidojuma laikā, vai kas atrodas ārpus minētajām virsmām un ir novērtēti kā tādi, kas var būt bīstami aeronavigācijai;”

                                 ;

                           c)

                           panta 10. punktu aizstāj ar šādu:

                                       “10)

                                       “lidlauka kartogrāfiskie dati” ir dati, ko vāc nolūkā apkopot lidlauka kartogrāfisko informāciju;”

                                 ;

                           d)

                           panta 13. punktu aizstāj ar šādu:

                                       “13)

                                       “aeronavigācijas informācijas pakalpojumu sniedzējs” ir organizācija, kas atbild par aeronavigācijas informācijas pakalpojumu sniegšanu un kas ir sertificēta saskaņā ar Komisijas Īstenošanas regulas (ES) Nr. 1035/2011 prasībām;”

                                 ;

                           e)

                           panta 24. punktu aizstāj ar šādu:

                                       “24)

                                       “kritiskie dati” ir dati, kas klasificēti atbilstoši Čikāgas Starptautiskās civilās aviācijas konvencijas (Čikāgas konvencija) 15. pielikuma 1. nodaļas 1.1. iedaļā definētās integritātes klasifikācijas c) punktam;”

                                 ;

                           f)

                           panta 25. punktu aizstāj ar šādu:

                                       “25)

                                       “būtiskie dati” ir dati, kas klasificēti atbilstoši Čikāgas konvencijas 15. pielikuma 1. nodaļas 1.1. iedaļā definētās integritātes klasifikācijas b) punktam;”

                                 ;

               2)

               regulas 7. panta 5. punktu aizstāj ar šādu:
               “5.   Neskarot Īstenošanas regulu (ES) Nr. 1035/2011, 2. panta 2. punktā minētās personas nodrošina, ka to personāls, kura darba pienākumos ietilpst atbildība par aeronavigācijas datu vai aeronavigācijas informācijas sniegšanu, ir atbilstoši sagatavots, kompetents un attiecīgi sankcionēts konkrēto darba pienākumu veikšanai.”;

               3)

               regulas 10. panta 1. punktu aizstāj ar šādu:
               “1.   Neskarot Īstenošanas regulu (ES) Nr. 1035/2011, 2. panta 2. punktā minētās personas ievieš un uztur kvalitātes vadības sistēmu, kas attiecas uz to aeronavigācijas datu un aeronavigācijas informācijas sniegšanas darbībām atbilstoši VII pielikuma A daļā noteiktajām prasībām.”;

               4)

               regulas I pielikumu groza saskaņā ar šīs regulas I pielikumu;

               5)

               regulas III pielikumu aizstāj ar šīs regulas II pielikuma tekstu;

               6)

               regulas XI pielikumu aizstāj ar šīs regulas III pielikuma tekstu.

         2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2014. gada 26. septembrī

            Komisijas vārdā –

            priekšsēdētājs

         José Manuel BARROSO

      (1)  OV L 96, 31.3.2004., 26. lpp.

      (2)  Komisijas 2010. gada 26. janvāra Regula (ES) Nr. 73/2010, ar ko nosaka prasības attiecībā uz aeronavigācijas datu un aeronavigācijas informācijas kvalitāti vienotajā Eiropas gaisa telpā (OV L 23, 27.1.2010., 6. lpp.).

      (3)  Komisijas 2005. gada 20. decembra Regula (EK) Nr. 2096/2005, ar kuru paredz kopīgas prasības aeronavigācijas pakalpojumu sniegšanai (OV L 335, 21.12.2005., 13. lpp.).

      (4)  Komisijas 2011. gada 17. oktobra Īstenošanas regula (ES) Nr. 1035/2011, ar ko nosaka kopīgas prasības aeronavigācijas pakalpojumu sniegšanai un groza Regulas (EK) Nr. 482/2008 un (ES) Nr. 691/2010 (OV L 271, 18.10.2011., 23. lpp.).

      (5)  Eiropas Parlamenta un Padomes 2004. gada 10. marta Regula (EK) Nr. 549/2004, ar ko nosaka pamatu Eiropas vienotās gaisa telpas izveidošanai (pamatregula) (OV L 96, 31.3.2004., 1. lpp.).

      I PIELIKUMS
      Regulas I pielikuma B daļas a) punktu aizstāj ar šādu:

                     “a)

                     tiek sniegti ciparu formātā saskaņā ar III pielikuma 9., 9.a un 12. punktā minētajiem ICAO standartiem;”.

      II PIELIKUMS

            “III PIELIKUMS
            PANTOS UN PIELIKUMOS MINĒTIE NOTEIKUMI

                        1.

                        Čikāgas konvencijas 15. pielikuma 3. nodaļas 3.7. iedaļa (Kvalitātes vadības sistēma) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        2.

                        Čikāgas konvencijas 15. pielikuma 3. nodaļas 1.2.1. iedaļa (Horizontālā references sistēma) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        3.

                        Čikāgas konvencijas 15. pielikuma 3. nodaļas 1.2.2. iedaļa (Vertikālā references sistēma) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        4.

                        Čikāgas konvencijas 15. pielikuma 4. nodaļa (Aeronavigācijas informatīvās publikācijas (AIP)) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        5.

                        Čikāgas konvencijas 15. pielikuma 4. nodaļas 4.3. iedaļa (AIP grozījumu specifikācijas) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        6.

                        Čikāgas konvencijas 15. pielikuma 4. nodaļas 4.4. iedaļa (AIP papildinājumu specifikācijas) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        7.

                        Čikāgas konvencijas 15. pielikuma 5. nodaļa (NOTAM) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        8.

                        Čikāgas konvencijas 15. pielikuma 6. nodaļas 6.2. iedaļa (Informācijas sniegšana papīra formātā) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        9.

                        Čikāgas konvencijas 15. pielikuma 10. nodaļas 10.1. iedaļa (Pārklājuma zonas un datu sniegšanas prasības) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        9.a

                        Čikāgas konvencijas 15. pielikuma 10. nodaļas 10.2. iedaļa (Datu kopas par reljefu – saturs, digitālā specifikācija un struktūra) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        10.

                        Čikāgas konvencijas 15. pielikuma 1. papildinājums (Aeronavigācijas informatīvā izdevuma saturs (AIP)) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        11.

                        Čikāgas konvencijas 15. pielikuma 7. papildinājums (Aeronavigācijas datu publikācijas precizitāte un integritātes klasifikācija) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        12.

                        Čikāgas konvencijas 15. pielikuma 8. papildinājums (Prasības attiecībā uz datiem par reljefu un šķēršļiem) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).

                        13.

                        Objektu pārvaldības grupas Specifikācijas attiecībā uz vienoto modelēšanas valodu (UML), 2.1.1. versija.

                        14.

                        Starptautiskā Standartizācijas organizācija, ISO 19107:2003 – Ģeogrāfiska informācija – Telpas shēma (1. izdevums, 8.5.2003.).

                        15.

                        Starptautiskā Standartizācijas organizācija, ISO 19115:2003 – Ģeogrāfiska informācija – Metadati (1. izdevums, 8.5.2003. (labojums Cor 1:2006, 5.7.2006.)).

                        16.

                        Starptautiskā Standartizācijas organizācija, ISO 19139:2007 – Ģeogrāfiska informācija – Metadati – XML shēmas izpilde (1. izdevums, 17.4.2007.).

                        17.

                        Starptautiskā Standartizācijas organizācija, ISO 19118:2011 – Ģeogrāfiska informācija – Kodēšana (2. izdevums, 10.10.2011.).

                        18.

                        Starptautiskā Standartizācijas organizācija, ISO 19136:2007 – Ģeogrāfiska informācija – Ģeogrāfiskā iezīmēšanas valoda (GML) (1. izdevums, 23.8.2007.).

                        19.

                        Starptautiskā Standartizācijas organizācija, ISO/IEC 19757-3:2006 – Informācijas tehnoloģijas – Dokumentu shēmas definēšanas valodas (DSDL) – 3. daļa: Likumbāzētā validācija – Schematron (1. izdevums, 24.5.2006.).

                        20.

                           ICAO dokuments Nr. 9674-AN/946 – Pasaules ģeodēziskā sistēma – 1984. gada rokasgrāmata (2. izdevums, 2002).

                        21.

                        7. nodaļas 7.3.2. iedaļa (Cikliskās redundances pārbaudes (CRC) algoritms) ICAO dokumentā Nr. 9674-AN/946 – Pasaules ģeodēziskā sistēma – 1984. gads (WGS-84), rokasgrāmata (2. izdevums, 2002).

                        22.

                        Starptautiskā Standartizācijas organizācija, ISO/IEC 27002:2005 – Informācijas tehnoloģijas – Drošības tehnika – Informācijas drošības vadības prakses kodekss (1. izdevums, 15.6.2005.).

                        23.

                        Starptautiskā Standartizācijas organizācija, ISO 28000:2007: – Specifikācijas drošības vadības sistēmām piegādes ķēdē (21.9.2007. publicētā 1. izdevuma pārskatīšana; to paredzēts aizstāt ar 2. izdevumu (31.1.2008.) (apsekojuma stadija)).

                        24.

                           Eurocae dokuments ED-99A “Lietotāja prasības attiecībā uz lidlauka kartogrāfiskajiem datiem” (2005. gada oktobris).

                        25.

                        Starptautiskā Standartizācijas organizācija, ISO 19110:2005 – Ģeogrāfiska informācija – Priekšmetu kataloģizēšanas metodes (1. izdevums).”

      III PIELIKUMS

            “XI PIELIKUMS
            ŠĪS REGULAS 14. PANTĀ MINĒTĀS ICAO ATŠĶIRĪBAS
            Čikāgas konvencijas 15. pielikuma 3. nodaļas 3.5.2. iedaļa (Cikliskā redundances pārbaude) – Aeronavigācijas informācijas pakalpojumi (14. izdevums, 2013. gada jūlijs, ar 37. grozījumu).”


title: Komisijas Īstenošanas regula (ES) 2015/792 (2015. gada 19. maijs), ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Maçã de Alcobaça (AĢIN))

text:
               22.5.2015

               LV

               Eiropas Savienības Oficiālais Vēstnesis

               L 127/5

         KOMISIJAS ĪSTENOŠANAS REGULA (ES) 2015/792
   (2015. gada 19. maijs),
   ar ko apstiprina specifikācijas grozījumu, kurš nav maznozīmīgs, attiecībā uz nosaukumu, kas reģistrēts Aizsargāto cilmes vietas nosaukumu un aizsargāto ģeogrāfiskās izcelsmes norāžu reģistrā (Maçã de Alcobaça (AĢIN))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 2. punktu,
   tā kā:

               (1)

               Saskaņā ar Regulas (ES) Nr. 1151/2012 53. panta 1. punkta pirmo daļu Komisija ir izskatījusi Portugāles pieteikumu specifikācijas grozījuma apstiprināšanai attiecībā uz aizsargāto ģeogrāfiskās izcelsmes norādi Maçã de Alcobaça, kas reģistrēta saskaņā ar Komisijas Regulu (EK) Nr. 1107/96 (2).

               (2)

               Attiecīgais grozījums nav maznozīmīgs Regulas (ES) Nr. 1151/2012 53. panta 2. punkta nozīmē, tāpēc Komisija, piemērojot minētās regulas 50. panta 2. punkta a) apakšpunktu, grozījuma pieteikumu ir publicējusi Eiropas Savienības Oficiālajā Vēstnesī
                   (3).

               (3)

               Komisijai nav iesniegts neviens paziņojums par iebildumiem saskaņā ar Regulas (ES) Nr. 1151/2012 51. pantu, tāpēc šis specifikācijas grozījums būtu jāapstiprina,

         IR PIEŅĒMUSI ŠO REGULU.
   1. pants
   Ar šo tiek apstiprināts Eiropas Savienības Oficiālajā Vēstnesī publicētais specifikācijas grozījums attiecībā uz nosaukumu Maçã de Alcobaça (AĢIN).
   2. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 19. maijā

            Komisijas

            un tās priekšsēdētāja vārdā –

            Komisijas loceklis

         Phil HOGAN

      (1)  OV L 343, 14.12.2012., 1. lpp.

      (2)  Komisijas 1996. gada 12. jūnija Regula (EK) Nr. 1107/96 par ģeogrāfiskās izcelsmes norāžu un cilmes vietu nosaukumu reģistrāciju saskaņā ar procedūru, kas izklāstīta Padomes Regulas (EEK) Nr. 2081/92 17. pantā (OV L 148, 21.6.1996., 1. lpp.).

      (3)  OV C 468, 31.12.2014., 10. lpp.


title: Komisijas Īstenošanas regula (ES) Nr. 87/2012 ( 2012. gada 1. februārīs ), ar ko groza Īstenošanas regulu (ES) Nr. 540/2011 attiecībā uz darbīgās vielas kletodima apstiprināšanas nosacījumiem  Dokuments attiecas uz EEZ

text:
               2.2.2012

               LV

               Eiropas Savienības Oficiālais Vēstnesis

               L 30/8

         KOMISIJAS ĪSTENOŠANAS REGULA (ES) Nr. 87/2012
   (2012. gada 1. februārīs),
   ar ko groza Īstenošanas regulu (ES) Nr. 540/2011 attiecībā uz darbīgās vielas kletodima apstiprināšanas nosacījumiem
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2009. gada 21. oktobra Regulu (EK) Nr. 1107/2009 par augu aizsardzības līdzekļu laišanu tirgū, ar ko atceļ Padomes Direktīvas 79/117/EEK un 91/414/EEK (1), un jo īpaši tās 13. panta 2. punkta c) apakšpunktu,
   tā kā:

               (1)

               Ar Komisijas Direktīvu 2011/21/ES (2) kletodims kā darbīgā viela tika iekļauts Direktīvas 91/414/EEK I pielikumā lietošanai par herbicīdu cukurbietēm. Kopš Direktīva 91/414/EEK ir aizstāta ar Regulu (EK) Nr. 1107/2009, uzskata, ka šī viela ir apstiprināta atbilstoši minētajai regulai un ir uzskaitīta pielikuma A daļā Komisijas 2011. gada 25. maija Īstenošanas regulā (ES) Nr. 540/2011, ar ko īsteno Eiropas Parlamenta un Padomes Regulu (EK) Nr. 1107/2009 attiecībā uz darbīgo vielu sarakstu (3).

               (2)

               Uzņēmums Arysta LifeScience, pēc kura pieprasījuma kletodims tika iekļauts Direktīvas 91/414/EEK I pielikumā, 2011. gada 14. februārī iesniedza pieteikumu, pieprasot grozīt kletodima iekļaušanas nosacījumus, lai to atļautu lietot kā herbicīdu kultūrām, kas nav cukurbietes. Minētajam pieteikumam bija pievienota papildinformācija. To iesniedza Nīderlandei, kura ar Komisijas Regulu (EK) Nr. 1490/2002 bija izraudzīta par ziņotāju dalībvalsti (4).

               (3)

               Nīderlande novērtēja pieteikuma iesniedzēja iesniegto papildinformāciju un sagatavoja novērtējuma ziņojuma projekta papildinājumu. Tā minēto papildinājumu iesniedza Komisijai 2011. gada 28. martā. Nīderlande papildinājumu nosūtīja dalībvalstīm un Eiropas Pārtikas nekaitīguma iestādei (turpmāk “Iestāde”), lai tās varētu izteikt komentārus, un saņemtos komentārus nosūtīja Komisijai.

               (4)

               Iestāde rīkoja apspriedes ar ekspertiem par novērtējuma ziņojuma projekta papildinājumu. Iestāde 2011. gada 15. oktobrī pieteikuma iesniedzējam, dalībvalstīm un Komisijai nosūtīja savu secinājumu un to publiskoja. Ņemot vērā no pieteikuma iesniedzēja saņemtos komentārus, Iestāde mainīja secinājumu. Tā mainīto secinājumu iesniedza pieteikuma iesniedzējam, dalībvalstij un Komisijai un to publiskoja 2011. gada 18. novembrī (5).

               (5)

               Saskaņā ar Regulas (EK) Nr. 1107/2009 13. panta 1. punktu Komisija aicināja pieteikuma iesniedzēju iesniegt komentārus attiecībā uz pārskata ziņojumu par kletodimu. Pieteikuma iesniedzējs iesniedza savus komentārus, kas tika rūpīgi izskatīti.

               (6)

               Novērtējuma ziņojuma projekta papildinājumu un Iestādes secinājumu dalībvalstis un Komisija izskatīja Pārtikas aprites un dzīvnieku veselības pastāvīgajā komitejā, un 2011. gada 9. decembrī tie tika pabeigti kā Komisijas pārskata ziņojums par kletodimu.

               (7)

               No dažādajām veiktajām pārbaudēm izriet, ka ierobežojumu, kurš nosaka, ka augu aizsardzības līdzekļus, kas sastāv no kletodima vai to satur, atļauts lietot tikai cukurbietēm, var atcelt.

               (8)

               Tāpēc būtu attiecīgi jāgroza Īstenošanas regulas (ES) Nr. 540/2011 pielikums.

               (9)

               Šajā regulā paredzētie pasākumi ir saskaņā ar Pārtikas aprites un dzīvnieku veselības pastāvīgās komitejas atzinumu,

         IR PIEŅĒMUSI ŠO REGULU.
   1. pants
   Grozījums Īstenošanas regulā (ES) Nr. 540/2011
   Īstenošanas regulas (ES) Nr. 540/2011 pielikuma A daļu groza saskaņā ar šīs regulas pielikumu.
   2. pants
   Stāšanās spēkā
   Šī regula stājas spēkā nākamajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2012. gada 1. februārī

            Komisijas vārdā –

            priekšsēdētājs

         José Manuel BARROSO

      (1)  OV L 309, 24.11.2009., 1. lpp.

      (2)  OV L 58, 3.3.2011., 49. lpp.

      (3)  OV L 153, 11.6.2011., 1. lpp.

      (4)  OV L 224, 21.8.2002., 23. lpp.

      (5)  Conclusion on the peer review of the pesticide risk assessment of the active substance clethodim. EFSA Journal 2011. gads; 9(10):2417. [99. lpp.] doi:10.2903/j.efsa.2011.2417. Pieejams tiešsaistē: www.efsa.europa.eu/efsajournal.

      PIELIKUMS
      Īstenošanas regulas Nr. 540/2011 pielikuma A daļas 329. rindu par darbīgo vielu kletodimu aizstāj ar šādu:

                     Numurs

                     Parastais nosaukums, identifikācijas numuri

                        IUPAC nosaukums

                     Tīrība

                     Apstiprināšanas datums

                     Apstiprināšanas termiņa beigas

                     Īpaši noteikumi

                     “329

                     Kletodims

                        CAS Nr. 99129-21-2

                        CIPAC Nr. 508

                     (5RS)-2-{(1EZ)-1-[(2E)-3-hloroaliloksiimino]propil}-5-[(2RS)-2-(etiltio)propil]-3-hidroksicikloheks-2-en-1-ons

                     ≥ 930 g/kg
                     Piemaisījumi:
                     toluols: ne vairāk kā 4 g/kg

                     2011. gada 1. jūnijs

                     2021. gada 31. maijs

                     A   DAĻA
                     Var atļaut lietot tikai kā herbicīdu.
                     B   DAĻA
                     Lai īstenotu Regulas (EK) Nr. 1107/2009 29. panta 6. punktā minētos vienotos principus, ņem vērā pārskata ziņojuma secinājumus par kletodimu un jo īpaši I un II papildinājumu, ko 2011. gada 9. decembrī pabeidza Pārtikas aprites un dzīvnieku veselības pastāvīgā komiteja.
                     Šajā vispārējā novērtējumā dalībvalstis īpašu uzmanību pievērš ūdens organismu, putnu un zīdītāju aizsardzībai un nodrošina, lai lietošanas nosacījumi ietvertu pienācīgus riska mazināšanas pasākumus.
                     Attiecīgās dalībvalstis pieprasa iesniegt šādu apstiprinošu informāciju, pamatojoties uz jaunākajām zinātnes atziņām:

                                 —

                                 iedarbības novērtējumi attiecībā uz augsni un gruntsūdeņiem,

                                 —

                                 atlieku definīciju riska novērtējuma vajadzībām.

                           Attiecīgās dalībvalstis nodrošina, lai pieteikuma iesniedzējs līdz 2013. gada 31. maijam iesniegtu minēto apstiprinošo informāciju Komisijai.”


title: Komisijas Īstenošanas regula (ES) 2015/2257 (2015. gada 4. decembris) par nosaukuma ierakstīšanu Tradicionālo īpatnību reģistrā (Кайсерован врат Тракия (Kayserovan vrat Trakiya) (GTĪ))

text:
               5.12.2015

               LV

               Eiropas Savienības Oficiālais Vēstnesis

               L 321/17

         KOMISIJAS ĪSTENOŠANAS REGULA (ES) 2015/2257
   (2015. gada 4. decembris)
   par nosaukuma ierakstīšanu Tradicionālo īpatnību reģistrā (Кайсерован врат Тракия (Kayserovan vrat Trakiya) (GTĪ))
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2012. gada 21. novembra Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (1) un jo īpaši tās 52. panta 3. punkta a) apakšpunktu,
   tā kā:

               (1)

               Saskaņā ar Regulas (ES) Nr. 1151/2012 50. panta 2. punkta b) apakšpunktu Bulgārijas pieteikums, kurā lūgts reģistrēt nosaukumu Кайсерован врат Тракия (Kayserovan vrat Trakiya), ir publicēts Eiropas Savienības Oficiālajā Vēstnesī
                   (2).

               (2)

               Komisija 2014. gada 11. jūnijā saņēma paziņojumu par iebildumu no Kajseri Tirdzniecības palātas (Turcija). Šim paziņojumam par iebildumu sekoja pamatots iebildumu paziņojums, kas tika elektroniski nosūtīts 2014. gada 14. augustā. Regulas (ES) Nr. 1151/2012 51. panta 2. punktā ir noteikts, ka pamatots iebildumu paziņojums pēc paziņojuma par iebildumu jāsūta divu mēnešu laikā. Pamatots iebildumu paziņojums tika saņemts pēc minētā termiņa. Tāpēc Komisija uzskata, ka Kajseri Tirdzniecības palātas (Turcija) iebildums nav pieņemams.

               (3)

               Grieķija 2014. gada 12. jūnijā nosūtīja paziņojumu par iebildumu un arī pamatoto iebildumu paziņojumu. Iebilduma pamatā bija Regulas (ES) Nr. 1151/2012 21. panta 1. punkta b) apakšpunkts. Grieķija apgalvoja, ka – tā kā Trāķijas reģiona daļa pieder Grieķijai – nosaukuma Кайсерован врат Тракия (Kayserovan vrat Trakiya) reģistrācija ierobežotu Grieķijas ražotāju tiesības izmantot ģeogrāfisko nosaukumu “Θράκη” (Trāķija). Ir vairāki gaļas produkti, kuru tirdzniecības nosaukumos likumīgi tiek lietots apzīmējums “Trāķija”.

               (4)

               Komisija izskatīja Grieķijas iebildumu un atzina to par pieņemamu Regulas (ES) Nr. 1151/2012 21. panta 1. punkta b) apakšpunkta nozīmē. Ar 2014. gada 10. oktobra vēstuli Komisija aicināja ieinteresētās personas uzsākt attiecīgas konsultācijas, lai panāktu savstarpējo vienošanos saskaņā ar minēto personu iekšējām procedūrām.

               (5)

               Bulgārija un Grieķija panāca šādu vienošanos un par to paziņoja Komisijai 2015. gada 5. maijā.

               (6)

               Starp Bulgāriju un Grieķiju panāktās vienošanās saturs var tikt ņemts vērā, ciktāl tas atbilst Regulas (ES) Nr. 1151/2012 un citu ES tiesību aktu noteikumiem.

               (7)

               Ņemot vērā Regulas (ES) Nr. 1151/2012 18. panta 3. punktu, lai atšķirtu produktus, kuriem ir līdzīgi nosaukumi, un novērstu risku, ka patērētāji varētu tikt maldināti par produkta izcelsmi, Bulgārija un Grieķija vienojās, ka nosaukumam Кайсерован врат Тракия (Kayserovan vrat Trakiya) būtu pievienojams uzraksts “izgatavots pēc Bulgārijas tradīcijām”.

               (8)

               Abas puses vienojās arī par to, ka šajā regulā būtu iekļaujams apgalvojums, kas skaidro, ka ģeogrāfisko nosaukumu “Trāķija” nav paredzēts rezervēt nosaukumam Кайсерован врат Тракия (Kayserovan vrat Trakiya).

               (9)

               Ņemot vērā iepriekš minēto, Komisija uzskata, ka nosaukumam Кайсерован врат Тракия (Kayserovan vrat Trakiya) būtu jāpievieno uzraksts “izgatavots pēc Bulgārijas tradīcijām”.

               (10)

               Turklāt būtu jāskaidro, ka, neskarot Regulas (ES) Nr. 1151/2012 24. panta 2. punktu, ar nosaukumu Кайсерован врат Тракия (Kayserovan vrat Trakiya) apzīmēta produkta reģistrācija, pievienojot uzrakstu “izgatavots pēc Bulgārijas tradīcijām”, neliedz ražotājiem izmantot ģeogrāfisko nosaukumu “Trāķija” un tā tulkojumus produktu marķējumā vai noformējumā Savienības teritorijā saskaņā ar ES tiesību aktiem un jo īpaši saskaņā ar Eiropas Parlamenta un Padomes Regulu (ES) Nr. 1169/2011 (3) par pārtikas produktu informācijas sniegšanu patērētājiem,

         IR PIEŅĒMUSI ŠO REGULU.
   1. pants
   Nosaukums Кайсерован врат Тракия (Kayserovan vrat Trakiya) (GTĪ) ar šo tiek ierakstīts reģistrā.
   Pirmajā daļā minētais nosaukums apzīmē produktu, kas pieder pie 1.2. grupas “Gaļas produkti (termiski apstrādāti, sālīti, kūpināti u. c.)” saskaņā ar Komisijas Īstenošanas Regulas (ES) Nr. 668/2014 (4) XI pielikumu.
   2. pants
   Regulas 1. pantā minētajam nosaukumam pievieno uzrakstu “izgatavots pēc Bulgārijas tradīcijām”. Produkta specifikācijas konsolidēta redakcija ir iekļauta šīs regulas pielikumā.
   3. pants
   Ģeogrāfisko nosaukumu “Trāķija”, arī tā tulkojumus, var turpināt izmantot marķējumā vai noformējumā Savienības teritorijā ar noteikumu, ka ir ievēroti tās tiesību sistēmā piemērojamie principi un noteikumi.
   4. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.

      Šī regula uzliek saistības kopumā un ir tieši piemērojama visās dalībvalstīs.
      Briselē, 2015. gada 4. decembrī

            Komisijas vārdā –

            priekšsēdētājs

         Jean-Claude JUNCKER

      (1)  OV L 343, 14.12.2012., 1. lpp.

      (2)  OV C 75, 14.3.2014., 16. lpp.

      (3)  Eiropas Parlamenta un Padomes 2011. gada 25. oktobra Regula (ES) Nr. 1169/2011 par pārtikas produktu informācijas sniegšanu patērētājiem un par grozījumiem Eiropas Parlamenta un Padomes Regulās (EK) Nr. 1924/2006 un (EK) Nr. 1925/2006, un par Komisijas Direktīvas 87/250/EEK, Padomes Direktīvas 90/496/EEK, Komisijas Direktīvas 1999/10/EK, Eiropas Parlamenta un Padomes Direktīvas 2000/13/EK, Komisijas Direktīvu 2002/67/EK un 2008/5/EK un Komisijas Regulas (EK) Nr. 608/2004 atcelšanu, OV L 304, 22.11.2011., 18. lpp.

      (4)  Komisijas 2014. gada 13. jūnija Īstenošanas regula (ES) Nr. 668/2014, ar ko paredz noteikumus par to, kā piemērot Eiropas Parlamenta un Padomes Regulu (ES) Nr. 1151/2012 par lauksaimniecības produktu un pārtikas produktu kvalitātes shēmām (OV L 179, 19.6.2014., 36. lpp.).

      PIELIKUMS

         PIETEIKUMS GARANTĒTAS TRADICIONĀLĀS ĪPATNĪBAS (GTĪ) REĢISTRĀCIJAI

      PADOMES REGULA (EK) Nr. 509/2006 (1)

            КАЙСЕРОВАН ВРАТ ТРАКИЯ (KAYSEROVAN VRAT TRAKIYA)

         EK Nr.: BG-TSG-0007-01018 – 23.7.2012.

      1.   Pieteikuma iesniedzējas grupas nosaukums un adrese

      Grupas vai organizācijas nosaukums (attiecīgā gadījumā): Sdruzhenie Traditsionni surovo-susheni mesni produkti (Tradicionālo vītinātas jēlas gaļas produktu apvienība (STSSMP)

                  —

                  Adrese: bul. Shipchenski prohod, bl. 240, vh A, ap 6, et. 3, Sofia 1111

                  —

                  Tālrunis: +359 29712671

                  —

                  Fakss: +359 29733069

                  —

                  E-pasta adrese: office@amb-bg.com

            2.   Dalībvalsts vai trešā valsts

      Bulgārija
      3.   Produkta specifikācija

      3.1.   Reģistrējamais(-ie) nosaukums(-i) (Komisijas Regulas (EK) Nr. 1216/2007
          (2)
         2. pants)

         Кайсерован врат Тракия (Kayserovan vrat Trakiya)
      Nosaukumam pievieno uzrakstu “izgatavots pēc Bulgārijas tradīcijām”.
      3.2.   Vai nosaukums

                  ☒

                  ir specifisks pats par sevi

                  ☐

                  izsaka lauksaimniecības produkta vai pārtikas produkta specifiskās iezīmes

            Nosaukums Kayserovan vrat Trakia pirmo reizi minēts 1980. gadā ar tā ražošanu saistītā standartizācijas dokumentā (nozares standarts 18-71996-80), kuru sagatavojuši divi bulgāru pētnieki – Dževizovs un Kiseva. Produkts strauji iekaroja popularitāti, un tagad tā ražošana ar minēto nosaukumu Bulgārijā notiek jau vairāk nekā 30 gadus. Šis nosaukums ir arī specifisks pats par sevi, jo tajā norādītas produkta galvenās sastāvdaļas, kas aprakstītas 3.6. punktā.
      3.3.   Vai ir lūgta nosaukuma rezervēšana atbilstīgi Regulas (EK) Nr. 509/2006 13. panta 2. punktam

                  ☒

                  Reģistrācija ar nosaukuma rezervēšanu

                  ☐

                  Reģistrācija bez nosaukuma rezervēšanas

            3.4.   Produkta veids

      1.2. grupa. Gaļas produkti (termiski apstrādāti, sālīti, kūpināti u. c.)
      3.5.   Tā lauksaimniecības produkta vai pārtikas produkta apraksts, uz kuru attiecas nosaukums atbilstīgi 3.1. punktam (Regulas (EK) Nr. 1216/2007 3. panta 1. punkts)

         Kayserovan vrat Trakia ir jēli nogatavinātas, nesagrieztas gaļas delikatese. Produktu gatavo no svaigas, atkaulotas cūkas liemeņa kakla daļas. Nogatavināšanas laikā to atkārtoti presē un pārziež ar “Kaiser” maisījumu (kayserova smes) no garšaugiem un baltvīna. Produkts ir piemērots tiešam patēriņam visām patērētāju grupām.

         Fizikālās īpašības – forma un izmēri

                  —

                  Iegarens, saplacināts, 3–4 cm biezs cilindrs.

         Ķīmiskās īpašības

                  —

                  Ūdens saturs: ne vairāk kā 40,0 % no kopējās masas.

                  —

                  Vārāmais sāls: ne vairāk kā 5,0 % no kopējās masas.

                  —

                  Nitrīti (atlieku daudzums galaproduktā): ne vairāk kā 50 mg/kg.

                  —

                  pH ne zemāks par 5,4.

         Organoleptiskās īpašības

                     Ārējais izskats un krāsa

                              —

                              Kvalitatīvi izkaltusi virsa ir klāta ar brūngani sarkanīgu “Kaiser” maisījumu, kas veido izteiktu garozu.

                     Šķērsgriezums

                              —

                              Muskuļaudi ir koši sarkani, savukārt speķis – lašu sārts un ne biezāks par 1 cm.

                     Konsistence: blīva un elastīga.

                     Garša un smarža: raksturīga, patīkama, viegli iesāļa, ar izteiktu pievienoto garšvielu aromātu, bez neraksturīgas garšas un smaržas.

                     Kayserovan vrat Trakia tirdzniecībā var piedāvāt veselu, sagriezu gabalos vai šķēlēs, iesaiņojot to vakuumiepakojumā, celofānā vai modificētā atmosfērā.

            3.6.   Tā lauksaimniecības produkta vai pārtikas produkta ražošanas metodes apraksts, uz kuru attiecas nosaukums atbilstīgi 3.1. punktam (Regulas (EK) Nr. 1216/2007 3. panta 2. punkts)

         Kayserovan vrat Trakia ražošanā jāizmanto turpmāk norādītās sastāvdaļas un piedevas.

                  Gaļa: 100 kg cūkas liemeņa kakla daļas.

                  Sālījuma maisījums 100 kg cūkas liemeņa kakla daļas: 3,35 kg vārāmā sāls; 40 g askorbīnskābes (E300) kā antioksidanta; 100 g kālija nitrāta (E252) vai 85 g nātrija nitrāta (E251); 500 g rafinēta granulētā cukura.

                  “Kaiser” maisījums 100 kg cūkas liemeņa kakla daļas:

                              —

                              4,0 kg sarkanās paprikas;

                              —

                              3,0 kg grieķu sierāboliņa sēklu;

                              —

                              2,0 kg ķiploku;

                              —

                              12,0 litru baltvīna.

                  Aukla/kaņepājs.

         Ražošanas metode

         Kayserovan vrat Trakia ražošanā izmanto svaigu, pilnībā pieaugušas cūkas liemeņa kakla daļu ar pH 5,6–6,2. Gaļu rūpīgi atkaulo, atstājot muskuļu grupas neskartas. Gabala priekšējā robeža ir starp pakauša kaulu un pirmo kakla skriemeli, pakaļējā robeža ir starp piekto un sesto krūšu skriemeli un uz leju no piektās starpribu daļas. Apakšējā robeža horizontāli šķērso pirmās piecas ribas. Atkaulotā gaļa ir attīrīta no asinīm, sagriezta vajadzīgajā formā un aplīdzināta. Cūkgaļas liemeņa kakla gabalus, kuriem piešķirta vajadzīgā forma, saliek piemērotos tīros traukos sālīšanai. Vārāmā sāls, askorbīnskābes, kālija vai nātrija nitrāta un rafinētā granulētā cukura maisījumu gaļā ierīvē ar rokām vai mehanizēti. Sālīto gaļu cieši saliek plastmasas vai nerūsošā tērauda traukos nogatavināšanai aukstā režīma noliktavā, kur gaisa temperatūra ir 0–4 °C. Pēc trīs līdz četrām dienām gaļas gabalu izkārtojumu apvērš pretējā secībā (samaina vietām augšējos un apakšējos gabalus), un atstāj tos uz vēl vismaz 10 dienām tādos pašos apstākļos, līdz tie ir pilnībā un vienmērīgi iesālīti. Katram sālītās gaļas gabalam apsien auklas cilpu, un tos iekar uz koka un/vai metāla rāmjiem (stieņiem), kas izvietoti desu ratiņos no nerūsošā tērauda. Gabaliem neļauj savstarpēji saskarties. Tos atstāj ratiņos notecināšanai līdz 24 stundām gaisa temperatūrā, kas nepārsniedz 12 °С. Pēc tam tos izvieto dabiskās vai ventilētās kaltēšanas (vītināšanas) telpās ar regulējamu temperatūru un mitrumu. Kaltēšana notiek vidē, kur gaisa temperatūra ir 12–17 °С, bet relatīvais gaisa mitrums ir 70–85 %. Kaltēšanas un nogatavināšanas laikā gabalus vairākas reizes presē. Presēšana ilgst 12–14 stundas. Pirmā presēšana notiek, kad Kayserovan vrat Trakia gabali ir mēreni apkaltuši pēc taustes, un ir jūtama plāna garoziņa. Pirms presēšanas tos sašķiro pēc biezuma. Kaltēšana turpinās, līdz gaļa ir ieguvusi blīvi elastīgu konsistenci, un ūdens saturs tajā vairs nepārsniedz 40 % no kopējās masas. Pēc beidzamās presēšanas gabalus pārziež ar “Kaiser” maisījumu, kurā saskaņā ar recepti ir garšvielas, ūdens un baltvīns un kuru rūpīgi izlīdzina, lai iegūtu 2–3 mm biezu slāni. Pēc tam gabalus izkarina kaltēties, līdz maisījums ir pilnībā sakaltis, izveidojot garozu. Grieķu sierāboliņa sēklas jau iepriekš rūpīgi samaļ un 24 stundas izmērcē remdenā ūdenī.
      3.7.   Lauksaimniecības produkta vai pārtikas produkta specifiskums (Regulas (EK) Nr. 1216/2007 3. panta 3. punkts)

      —   Produkta garšas un smaržas īpašības

      Svaigās cūkas liemeņa kakla daļas gabalu rūpīgā atlase un sašķirošana un “Kaiser” maisījums piešķir produktam Kayserovan vrat Trakia tā neatkārtojamo garšu un smaržu.

         Kayserovan vrat Trakia ražošanā neizmanto ieraugu kultūras un pH regulatorus, tāpēc tas atšķiras no produktiem, kurus ražo, izmantojot inovatīvas tehnoloģijas.
      —   Saplacināto gabalu specifiskā forma

      Raksturīgo formu iegūst, gaļu kaltēšanas procesā atkārtoti presējot.
      3.8.   Lauksaimniecības produkta vai pārtikas produkta tradicionālais raksturs (Regulas (EK) Nr. 1216/2007 3. panta 4. punkts)

         Kayserovan vrat Trakia pieder pie jēli nogatavinātas, nesagrieztas cūkgaļas delikatešu grupas. Plašajā gaļas produktu sortimentā tas ir viens no produktiem, kurus Bulgārijā ražo jau vairākus gadu desmitus. Tā ražošanai Bulgārijā ir vairāk nekā 30 gadu sena vēsture.
      Vēsturiskie dati par Kayserovan vrat Trakia ražošanas tehnoloģiju un recepti ir atrodami standartizācijas dokumentā, kas attiecas uz prasībām ON 18-71996-80 šādiem produktiem: “Plovdiv” kaltētas gaļas strēmeles ar garšvielām, “Rodopa” kaltētas gaļas strēmeles ar garšvielām, “Kayserovan svinski vrat Trakia” (Valsts agrorūpniecības savienība (NAPS), Sofija, 1980). Ražošanas metode ir aprakstīta 1980. gada 20. oktobra tehniskajā instrukcijā Nr. 326 par “Plovdiv” un “Rodopa” kaltētas gaļas strēmeļu ar garšvielām un “Kayserovan svinski vrat Trakia” ražošanu (Valsts agrorūpniecības savienība (NAPS), Sofija, 1980), un tās autori ir Plovdivas pētnieki Dževizovs un Kiseva.
      Saskaņā ar tradicionālo Kayserovan vrat Trakia ražošanas metodi kaltēšanas procesā ir jāievēro noteikti temperatūras un mitruma parametri. Turklāt saskaņā ar Eiropas Parlamenta un Padomes Regulas (EK) Nr. 853/2004 (3) 10. panta 4. punktu tiek izmantotas preses ar koka virsmu. Tādējādi tiek radīti labvēlīgi apstākļi vēlamās mikrofloras dabiskai attīstībai kaltēšanas laikā. Presēšana piešķir produktam raksturīgo saplacināto formu un specifisko, tradicionālo garšu, kas saglabājusies nemainīga līdz pat mūsu dienām.
      3.9.   Prasību minimums un procedūras specifisko iezīmju pārbaudei (Regulas (EK) Nr. 1216/2007 4. pants)

         Kayserovan vrat Trakia ražošanas procesā un pēc tā beigām pārbauda:

                  —

                  izmantoto gaļas sastāvdaļu atbilstību prasībām, kas noteiktas specifikācijas 3.6. punktā,

                  —

                  receptē noteikto gaļas sastāvdaļu un sālījuma maisījuma proporciju ievērošanu, kad sālījuma maisījums tiek sadalīts devās un iejaukts gaļas sastāvdaļās, kā arī receptē noteikto sastāvdaļu un piedevu daudzumu ievērošanu,

                  —

                  ražošanas metožu pienācīgu izmantošanu formēto gaļas gabalu sālīšanai saskaņā ar 3.6. punktu,

                  —

                  temperatūru un mitrumu notecināšanas un kaltēšanas laikā, vizuāli inspicējot produktu,

                  —

                  receptē noteikto gaļas sastāvdaļu un “Kaiser” maisījuma proporciju ievērošanu, kad “Kaiser” maisījums tiek sadalīts devās un iejaukts gaļas sastāvdaļās, kā arī receptē noteikto sastāvdaļu un garšvielu daudzumu ievērošanu,

                  —

                  “Kaiser” maisījumā izmantotā baltvīna dzidrumu un derīguma termiņu, kā arī receptei atbilstošo baltvīna daudzumu, kas minēts 3.6. punktā,

                  —

                  pienācīgu ārējo izskatu un krāsu, vizuāli inspicējot produktu, lai noteiktu, cik lielā mērā “Kaiser” maisījums ir izveidojis produkta virsā garozu,

                  —

                  griezuma virsmas pienācīgu konsistenci, smaržu un garšu, sensoriski analizējot gatavo produktu,

                  —

                  izmantojot apstiprinātas laboratoriskās metodes, gatavā produkta atbilstību fizikāli ķīmiskajiem parametriem, kas noteikti specifikācijas 3.5. punktā.

            Minētos parametrus jāpārbauda reizi gadā. Ja kādā posmā tiek konstatēta neatbilstība, pārbaužu biežumu palielina līdz reizei sešos mēnešos.
      4.   Iestādes vai institūcijas, kuras pārbauda atbilstību produkta specifikācijai

      4.1.   Nosaukums un adrese

      Nosaukums: Q Certificazioni S.r.l.

      Adrese: Villa Parigini, loc. Basciano, 53035 Monteriggioni (SI), Italy;

                  Bulgaria 4000 Plovdiv No 42a, Ulitsa Leonardo da Vinci

                  Tālrunis/fakss: +359 32649228

                  Mobilais tālrunis: +359 897901680

                  E-pasta adrese: office@qci.bg.

                  ☐ Publiska

                  ☒ Privāta

            4.2.   Iestāžu vai institūciju konkrētie uzdevumi

      4.1. punktā minētā pārbaudes struktūra pārbauda visu specifikācijās noteikto prasību ievērošanu.

         (1)  Padomes 2006. gada 20. marta Regula (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (OV L 93, 31.3.2006., 1. lpp.). Regula aizstāta ar Regulu (ES) Nr. 1151/2012.

         (2)  Komisijas 2007. gada 18. oktobra Regula (EK) Nr. 1216/2007, ar ko nosaka sīki izstrādātus noteikumus par to, kā piemērot Padomes Regulu (EK) Nr. 509/2006 par lauksaimniecības produktiem un pārtikas produktiem kā garantētām tradicionālām īpatnībām (OV L 275, 19.10.2007., 3. lpp.).

         (3)  Eiropas Parlamenta un Padomes 2004. gada 29. aprīļa Regula (EK) Nr. 853/2004, ar ko nosaka īpašus higiēnas noteikumus attiecībā uz dzīvnieku izcelsmes pārtiku (OV L 139, 30.4.2004., 55. lpp.).